Kamfanin Arnergy
Kamfanin Arnergy Solar Limited kamfani ne na samar da wutar lantarki mai amfani da hasken rana da ke birnin  Legas, Najeriya. Yana samar da mafita na samar da wutai mai amfani da hasken rana ga masu kananan sana'o'i a Najeriya.  

Femi Adeyemo wanda kuma shi ne babban jami’in gudanarwa na kamfanin ne ya kafa kamfanin a shekara ta 2013. 

Arnergy sun sanya wuta mai karfi 3MW na wutar lantarki mai amfani da hasken rana da kuma fiye da 9MWh na iya ajiya a Najeriya.

Tarihi 
Femi Adeyemo ne ya kafa kamfanin a shekara ta 2013 daga kudin da ya tara daga aljihunsa. 

A cikin watan Yulin 2015, Bankin Masana'antu na Najeriya ya saka hannun jari a kamfanin don samarwa al'ummomin karkara wuta mai amfani da hasken rana.  Hukumar raya kasashe ta Majalisar Dinkin Duniya UNDP ce ta tallafa wa aikin. Daga baya, a cikin watan Disamba na 2015, Shirin Solar Nigeria, wani bangare na Sashen Ci Gaban Duniya (DfID), ya ba da fam 100,000 (US $ 146,000) don fadada ayyukanta Arewacin Najeriya. 

A watan Yuni 2019, Breakthrough Energy Ventures tare da Norfund sun sanya hannun jari na dala miliyan 9 a kamfanin.   

A watan Disamban 2020, Gwamnatin Tarayyar Najeriya ta ba da dala miliyan 9 don samar da wutan sola ga ’yan kasuwa 20, kanana da matsakaitan ‘yan kasuwa a yankunan karkara a kasar. 

A watan Fabrairun 2021, Babban Kwamishinan Canada ya jinjina wa kamfanin saboda kokarin da suke yi na inganta wuta a Najeriya.  A cikin wannan shekarar, a watan Maris, kamfanin ta samu lambar yabo ta Africa Brand Award saboda gudunmawar da ta bayar wajen bunkasa wuta mai amfani da hasken rana a Najeriya.

Manazarta 

Kamfanoni da ke Jihar Legas